Sergi Sol: En mans d’ERC - El Temps\nL’únic gratacel que ha quedat dempeus després del terrabastall de l’1-O ha estat el d’Esquerra Republicana. L’estructura orgànica, la columna vertebral, ha quedat molt tocada per la repressió, certament. El seu líder indiscutible afronta una llarga pena de presó i una futura inhabilitació que pot ser a perpetuïtat. No es podrà tornar a presentar a cap elecció si es confirma que damunt seu, i també de la resta de presos de l’1-O, però sobretot damunt seu, caurà tota la ira de l’aparell de l’Estat. Déu no ho vulgui però tot indica que la sentència del Suprem respondrà a la voluntat d’un Estat que es va sentir humiliat i que respondrà com històricament ha fet, amb acarnissament.\nEls fonaments republicans són sòlids. La crisi viscuda el 2008 va servir per prendre consciència del valor de la cohesió i la unitat interna, i va retornar la facció més nacionalista, exaltada i dretana allí on li corresponia ser. La doctrina junquerista, el país que dibuixa, ha reportat guanys inqüestionables allí on més necessari era, penetrant en barris nacionalment espanyols, i s’ha erigit com a alternativa al PSC. Una feina impagable, imprescindible, que tot just comença a donar fruits.\nNo obstant, l’altre gratacel, tradicionalment el més alt i esvelt, ha implosionat. Tant per les sotragades del procés com per les malifetes d’una manera de fer i de patrimonialitzat el país. Dos gratacels que, com les mares de Salomó, han tingut sempre dues actituds davant el país, també davant la vida.\nEls republicans afronten ara un Congrés Nacional després d’una Conferència Nacional a l’Hospitalet com a símbol del repte de futur: avançar allí on més necessari és, una empresa titànica que només ERC es planteja i està en condicions de fer. De la penetració en aquestes ciutats depèn el futur del país. Si la progressió segueix hi ha futur. Si s’estanca o retrocedeix, pintaran bastos.\nDeia Junqueras que el dia que els republicans fessin trontollar les hegemonies tradicionals veuríem aliances anacròniques, veuríem l’statu quo tradicional sentint-se amenaçat. Ja està passant, ja ha passat, tant a la Diputació com a l’Ajuntament de Barcelona. Era previsible. Compartir un adversari comú genera unes complicitats sucoses. El pacte de la Diputació explica moltíssimes coses. I evidencia fins a quin punt la pugna per evitar qualsevol canvi d’hegemonia agermana enemics, aparentment, irreconciliables.\nERC es fa gran i en la mesura que es fa gran i forta també té l’obligació d’assumir i liderar els reptes col·lectius, una enorme responsabilitat en l’actual conjuntura. ERC, a mesura que creix, és percebuda com l’adversari a batre, i això inclou i provoca els constants intents de desestabilització i les ferotges campanyes populistes amb una agressivitat que fa feredat. Campanyes que han fracassat —toquem ferro— perquè l’organització ha integrat la cohesió com un fet intangible d’incalculable valor. ERC s’ha de carregar el país a l’esquena, superar la cridòria i la gesticulació grandiloqüent, definir una estratègia de futur, integrar i cohesionar un ampli espai social que actuï com a força motriu del país, en tots els àmbits. No és fàcil. Perquè implica àmbits on l’independentisme té poc predicament, com ara el sindical. La vaga, com a instrument de lluita, anirà sempre coixa si no compta amb la complicitat de les majories sindicals.\nAvui, el món associatiu que acompanya i ha coliderat el procés és encara en bona mesura el de la cultura d’arrel resistencialista, com l’ERC de no fa tants anys. Molt lluny del món sindical, de les lluites obreres, de les reivindicacions socials, per molta campanya benintencionada de lluites compartides. De fet, en bona mesura, les aliances que s’han teixit a l’Ajuntament de Barcelona són una evidència que rere la façana no hi havia res més. Bones intencions, màrqueting, però una aliança vaporosa. D’altra banda, aquest món associatiu també manté profundes discrepàncies estratègiques. A tot arreu hi ha fang quan plou.\nEl Congrés republicà té el repte descomunal de desbrossar el camí, de fer aterrar l’1-O, d’interpretar-lo com una gran victòria, com el principi de tot i no pas com el final de res. Sabedors també que una flor no fa estiu, ni dues primavera. I alhora que el desconcert actual dibuixa una fase complexa, precisament perquè som en un estadi que mai no havíem estat, una dimensió desconeguda que demana perseverar, paciència i tornar a visualitzar un camí, tothora que reorganitzar les pròpies files per afrontar amb determinació un horitzó que estarà marcat per la repressió i pel càstig exemplar que l’Estat voldrà executar damunt els presos de l’1 d’Octubre i del conjunt del moviment independentista. I sabedors (no val a amagar el cap sota l’ala) que per reeixir caldrà assumir un nou embat, que no serà indolor i pel que caldrà ser més, estar millor preparats i actuar amb tota la determinació. Ara ja coneixem l’enormitat del repte, la inoperància de la Unió Europea i la disposició de l’Estat a esclafar-nos sense miraments. I això inclou instruments de lluita que s’han demostrat vàlids i eficaços, tant en el context internacional com en l’intern, tal i com ja es va assajar exitosament amb la insubmissió: la desobediència civil. Però no com a recurs semàntic, ja n’hi ha prou de tro sense llamp, sinó com a instrument de confrontació en el marc d’una estratègia guanyadora i empoderada per una gran majoria social.


#Igualada Som-hi proposa una targeta de compra local per les persones a l’atur i habitatge social entre les mesures que demana pel Pressupost 2021\nEl grup municipal d’Igualada Som-hi (PSC – Comuns – Igualada Oberta) ha concretat les mesures que proposa per ser incloses al Pressupost 2021 de l’Ajuntament. Després d’afirmar, la setmana passada, que la proposta de Pressupost del govern de Junts per Igualada era totalment “insuficient”, la formació d’esquerres i progressista ha marcat diferents propostes de política social, econòmica, d’habitatge i de lluita contra l’emergència climàtica, que considera “imprescindibles” que formin part dels números del proper any i ajudar a fer front a la crisi provocada per la Covid-19.\nEl regidor portaveu d’Igualada Som-hi, Jordi Cuadras, marca que “Igualada té 2.737 persones a l’atur, la pandèmia ha provocat un increment de més de 600 persones sense feina i moltes altres es troben en ERTO amb un futur incert. Cal donar una resposta i ajuda a totes aquestes persones”. Igualada Som-hi proposa una targeta de compra al comerç local per les persones sense feina que serveixi, alhora, per fer costat al comerç local. Cuadras destaca que “amb aquesta proposta estem donant suport a dos sectors àmpliament castigats per la crisi de la Covid-19: les persones sense feina i el petit comerç de la ciutat”.\nEn l’àmbit d’habitatge, Igualada Som-hi denúncia la situació d’emergència habitacional que viuen moltes famílies amb dificultats per accedir a una vivenda: “La poca oferta que hi ha, està provocant una bombolla dels preus del lloguer inassumibles per a molta gent. Cal garantir el dret a la vivenda”. Després d’aconseguir que l’Ajuntament acceptés tornar a construir habitatge públic municipal de lloguer assequible després de 8 anys sense fer-ho, la formació d’esquerres i progressista no entendria que el Pressupost no contemplés una partida per a fer aquests pisos. Per això és una demanda que posa sobre de la taula perquè aquest projecte sigui una realitat.\nEn l’àmbit de la mobilitat sostenible Igualada Som-hi proposa augmentar la pacificació del centre de la ciutat i fer una prova pilot els dissabtes a la tarda per convertir en vianants el carrer d’Òdena i el carrer de Sant Pau per afavorir el comerç i l’accés a un equipament cultural com és l’Ateneu. També fer un estudi per adequar la Rambla de Sant Isidre a un ús definitiu de vianants i construir aparcaments segurs per a bicicletes en espais concorreguts d’Igualada com l’estació de tren o els equipaments escolars i esportius.\nIgualada Som-hi demana que el govern continuï amb el pla d’instal·lació de plaques fotovoltaiques i per això requereix que hi hagi una partida al Pressupost que permeti seguir equipant els edificis públics amb plaques fotovoltaiques perquè generin energia neta i siguin autosuficients: “El Pressupost 2020 va contemplar aquest acció perquè la vam aconseguir introduir i és una demanda que tornem a posar sobre de la taula per fer front a l’emergència climàtica”.\nUn alcalde centrat en Igualada\nIgualada Som-hi recorda que el govern de Junts per Igualada està en minoria i que va tard pel que fa al Pressupost. Cuadras explica que “sabem que Marc Castells està pensant en el seu salt al Parlament però el que necessitem, més que mai, és un alcalde centrat en Igualada, en solucionar els problemes de la seva gent i demanem que aquesta sigui la seva prioritat a l’hora de fer el Pressupost pel 2021. Hem traslladat aquestes propostes concretes al govern i estem a l’espera”.\nCuadras afirma que “Igualada Som-hi sabem el moment greu que viu la ciutat i que això requereix l’esforç de tots els partits polítics per buscar l’acord per a donar solucions a la gent. Nosaltres hi estem compromesos i demanem al govern que també ho faci, ja que prorrogar el Pressupost per manca d’acord seria un greu error que Igualada no es pot permetre”. Una vegada superada la primera quinzena del mes de desembre, només quedem dues setmanes per tenir el Pressupost aprovat.


Els jutjats catalans tornen a obrir amb 75 mil vistes pendents durant la Covid-19 | Mataró Audiovisual\nEls jutjats catalans tornen a obrir amb 75 mil vistes pendents durant la Covid-19\nJosep Maria Spà dt., 09/06/2020 - 12:39\nLa covid 19 ha posat en evidència la situació precària del món judicial. Així ho afirma la degana del col·legi d’advocats, Maria Pastor, que explica que la normalitat costarà de recuperar. Fins al mes de juliol s’han d’intentar encabir les vistes judicials en casos de màxima necessitat, això fa que vistes programades per aquesta setmana i que queden suspeses es reprogramin pel juliol del 2021.\nLa vida judicial intenta tornar a la seva normalitat.\nEls treballadors dels Jutjats, de Mataró i de la resta de Catalunya, tornen des d’aquesta setmana a treballar al 100x100. Ho fan dividits en torns de matí i de tarda. Després de l’aturada judicial s’han de recuperar les 75 mil vistes que arreu de Catalunya han quedat sense celebrar-se durant l’afectació de la covid 19. Això vol dir que la normalitat ha tornat reestructurada. Amb prioritat per les vistes de casos d’ERTO’s, violència de gènere, casos de família o els de guàrdia. Ho explica Maria Pastor degana del col·legi d’advocats de Mataró.\nPer la degana del col·legi d’advocats de Mataró, el món judicial no estava preparat per afrontar una aturada com la que ha viscut. I malgrat s’han pogut celebrar vistes telemàtiques, no han estat masses, perquè no hi ha una seguretat telemàtica que permeti als jutges poder-les programar. Per poder-ho canviar i estar preparats per un possible rebrot es necessita, segons Pastor, per una banda pressupost i per l’altra formació dels diferents operadors jurídics que intervenen en tot el procés.\nEl que s’assegura des del col·legi és que al mal funcionament de la justícia abans de la pandèmia, ara se li ha d’afegir l’augment de casos degut a la crisi econòmica i a la crisi social.\nCol·legi Advocats Mataró


El terratrèmol del Nepal podria haver causat 10.000 morts, segons el primer ministre\nEs creu que el balanç definitiu arribarà als 10.000 morts i gairebé 11.000 ferits, i el govern ha ordenat cremacions massives dels cadàvers per evitar epidèmies\nRedacció 28/04/2015 - 10.42 Actualitzat 14/09/2020 - 11.52\nEl terratrèmol del Nepal podria haver provocat 10.000 morts, segons ha assenyalat el primer ministre del país, Sushil Koirala. De moment, l'últim balanç oficial és de més de 5.000 morts i 10.900 ferits, segons el balanç fet públic pel Centre Nacional d'Operació d'Emergència. Koirala ha reconegut que el país necessitarà molta ajuda. Ara, una de les prioritats és aconseguir tendes, perquè molta gent està dormint al carrer. El primer ministre, que avui farà un discurs a la població, també ha dit que serà un gran sacrifici econòmic l'atenció i rehabilitació dels ferits que ha causat el sisme.\nLes Nacions Unides ha informat que, dels 28 milions de persones que viuen al Nepal, 8 milions estan afectades. L'objectiu principal, segons l'ONU, és fer arribar aliments a prop d'un milió i mig de persones. Sobre el terreny, l'ONG Save the Children tem que el balanç de víctimes mortals augmenti quan els equips de rescat puguin accedir a les zones incomunicades. Els ferits no poden ser atesos en condicions. Fan falta medicaments, mantes i, sobretot, aigua potable. També calen més refugis, i, davant d'aquesta situació, les autoritats locals estan desbordades, i no poden afrontar l'estat d'emergència. Demanen ajuda internacional, que arriba amb dificultats perquè l'aeroport de la capital, Katmandú, està col·lapsat.\nEl que sí que ha acabat és l'evacuació dels campaments més pròxims al cim de l'Everest. Els països també intenten evacuar els seus ciutadans. En les últimes hores, més d'un centenar d'espanyols han arribat a Nova Delhi en dos vols. El primer era un avió comercial que arribava de matinada, amb 37 evacuats. L'altre, un aparell de les forces armades, arribava a l'Índia unes hores més tard, amb 90 persones. A l'aeroport de Katmandú encara queden uns 80 espanyols més que arribaran a l'Índia a primera hora de la tarda. Després, tots seran repatriats en diversos vols.\nUn total de 127 espanyols han arribat a Nova Delhi després de ser evacuats del Nepal\nLa Unitat Canina de Rescat i Salvament K-9 de Creixell vola cap al Nepal\nEl balanç de morts pel terratrèmol de Nepal podria superar les 10 mil persones\nJa són més de 4.300 els morts pel terratrèmol al Nepal


Urbans jubilats, amb uniforme d’època, no falten a la cita d’Avismón\n| divendres, 13 de desembre del 2013, a les 14.12\nVestits d'etiqueta, guàrdies urbans jubilats tornen a la seva antiga feina per un dia. Abans que existissin els semàfors, regulaven el trànsit enfilats en un templet. Com cada any, els exagents fan un salt en el temps per col·laborar en la campanya de recollida d'aliments d'Avismón. La unió d'aquestes dues iniciatives no és casual. GERARD ARDANUY, regidor de l'Eixample "Es basa en la tradició que hi havia sempre de la Guàrdia Ubrana, els dies al Nadal, la ciutadania els portava un seguit de regals i detalls per la bona feina feta al llarg de l'any. Això d'alguna manera avui es reflecteix i alhora es fa per una bona caua." MAGDALENA BLASCO, directora d'Avismón "Servirà per fer els lots de Nadal per les més de 300 persones que atenem des d'Avismón, i el que restarà, al cap de l'any hi ha unes 50 persones que reben un lot d'aliments mensualment." A la campanya s'hi sumen també diverses escoles de la ciutat, que hi aporten aliments. Són alumnes dels cursos d'educació viària de la Guàrdia Urbana. CARLES REYNER, portaveu de la Guàrdia Urbana "És una de les seccions més adequades per treballar coses com aquestes: ajudar els sectors més necessitats dels nostres conciutadans." També els Mossos d'Esquadra impulsen aquests dies una iniciativa solidària. En contenidors com aquests recullen roba per a Arrels Fundació, una organització que atén persones que viuen al carrer i que ajuda majoritàriament homes. DAVID MONTSERRAT, Unitat regional de proximitat i atenció al ciutadà "Coincideixen plenament les necessitats de l'entitat, en quant a que el cos de Mossos d'Esquadra és un col·lectiu format majoritàriament per homes. El percentatge és gairebé idèntic." L'any passat es van recollir més de 2.000 peces de roba, una xifra que esperen igualar en aquesta edició de la campanya.\nLa col·laboració entre la policia barcelonina i aquesta entitat té un simbolisme històric: antigament, pels volts de Nadal, els ciutadans feien regals a la Guàrdia Urbana per agrair-los la tasca feta durant l’any. Tal com ha explicat el regidor de l’Eixample, Gerard Ardanuy, “això d’alguna manera avui es reflecteix i alhora es fa per una bona causa”.\nL’objectiu de la campanya és preparar un lot de Nadal per als més de 300 avis que atén Avismón i, si sobren aliments, els destinaran al paquet mensual que una cinquantena de persones reben mensualment. L’entitat té previst també celebrar el 19 de desembre un dinar amb usuaris i els voluntaris que els assisteixen en un hotel de la ciutat.\nAquesta tradició s’ha anat repetint any rere any (2012, 2011, 2010, 2009…), des d’en fa 17. Els responsables d’Avismón demanen, sobretot, aliments de primera necessitat, com llet, arròs, pasta, oli i conserves, així com articles d’higiene personal. Per als qui no s’hi puguin apropar, es pot fer entrega del menjar a la seu d’Avismón, al número 59 del carrer dels Jocs Florals, a Sants, fins a finals de gener.\nEls Mossos d’Esquadra també se sumen a la solidaritat\nCoincidint amb el Nadal, el cos dels Mossos d’Esquadra també impulsa una activitat solidària, en aquest cas una recollida de roba que es destinarà als usuaris d’Arrels Fundació, una organització que treballa per ajudar les persones que viuen al carrer. Des de la policia catalana destaquen que el perfil d’usuaris de l’entitat encaixa molt bé amb el dels qui formen els Mossos, homes en un percentatge molt elevat. La campanya, dirigida explícitament a membres del cos, s’allargarà fins al 15 de gener. Es demanen sobretot pantalons d’entre una talla 40 i una 48; jerseis, camises i samarretes; sabates d’entre un 40 i un 46; motxilles, cinturons i gorres; i també mantes i abrics. L’any passat es van recollir més de 2.000 peces de roba, una xifra que esperen igualar en aquesta edició de la campanya.\n— Guàrdia Urbana — trànsit\nL’ONG El Gra de Blat recapta joguines per fer-les arribar a nens sense recursos\nEls mossos del cas Aurora, forçats a un canvi de destí\nDos cremats de gravetat en un incendi a Sants-Montjuïc\nEls nens entraran gratis al Zoo donant una joguina\nEl Casal de la Gent Gran d’Horta organitza un recapte d’aliments\nL’Ajuntament signa un conveni amb Gavà perquè autoritzi el trasllat de l’Ésser del Mil·lenni


Nova campanya de VilaFrancs de cara a les compres nadalenques | RTVVilafranca\nEl regidor de Promoció Econòmica i Comerç, Joan Manel Montfort, i el representant de la Fundació Pinna, Xavier Freixedas, han presentat aquest migdia en roda de premsa una nova emissió de VilaFrancs, vals per fer compres en el comerç local i de proximitat, “sobretot aquells comerços que van haver de tancar en la primera onada de la pandèmia”, ha remarcat Montfort. Aquesta campanya, que abastarà des d’aquest dilluns 23 de novembre i fins al 6 de gener, durant tota la campanya de Nadal, comportarà força novetats respecte a la primera edició que va tenir lloc entre juliol i octubre. “Vam fer una enquesta de valoració als 150 comerços que van participar a la primera edició. Tothom ho va valorar positivament però es van detectar algunes febleses que ara millorem en la segona emissió de VilaFrancs”, ha explicar el regidor. Per una banda, es podran adquirir vals de 10€ (fins a un màxim de 5 vals per un valor de 50€ per persona) en què el comprador només en pagarà 6€. Els altres 4€ els aporta l’Ajuntament, la Fundació Pinnae i els establiments col·laboradors. La persona que adquireixi els 5 vals tindrà un total de 20€ extres per a les seves compres. Els podrà comprar qualsevol persona que disposi de DNI, sigui major o menor d’edat. Una altra novetat important és que les persones que adquireixin VilaFrancs no cal que estiguin empadronades a Vilafranca. En podrà comprar qualsevol persona de Vilafranca, de la comarca o de més enllà.\nEsgotats els VilaFrancs físics de la campanya ‘Fira’t al Maig’\nPrimera setmana de la campanya Fira’t al Maig amb bones sensacions dels comerços\nVilafranca presenta el projecte dels Vilafrancs en una jornada organitzada a Igualada


«Si ens toquen a una, responem totes» | NacióDigital\n«Si ens toquen a una, responem totes»\nCentenars de persones es concentren al barri de Gràcia de Barcelona en rebuig a l'agressió sexual del passat dissabte que investiguen els Mossos\nper Andreu Merino , 20 d'agost de 2019 a les 18:49 |\nManifestació a Gràcia en rebuig de l'agressió sexual que investiguen els Mossos. | Andreu Merino\nUnes 400 persones han acudit aquest dimarts a la tarda a la concentració de la plaça de la Vila de Gràcia convocada per diversos col·lectius graciencs per condemnar la violació patida per una dona aquest dissabte al districte d'Horta-Guinardó de Barcelona, quan tornava a casa seva després d'haver anat a la Festa Major de Gràcia.\nLa protesta s'ha convocat sota el lema "Si ens toquen a una, responem totes" i s'ha convertit en una manifestació que ha marxat fins a la Plaça de Lesseps. En el recorregut s'han escoltat càntics feministes com "No és no, i la resta és violació", "Visca la lluita feminista" i "La nit és nostra, cap agressió sense resposta".\nEN DIRECTE La manifestació a Gràcia per rebutjar la violació arriba a la plaça Lesseps amb càntics de "No és no, i la resta és violació", "Visca la lluita feminista" i "La nit és nostra, cap agressió sense resposta"; informa @andreumerino https://t.co/OpEVza3HZC pic.twitter.com/atnu3t4b7K\n— NacióDigital (@naciodigital) August 20, 2019\nLes entitats convocants de la concentració a la plaça de la Vila han llegit un comunicat en què asseguren que els col·lectius organitzadors de la Festa Major han activat protocol contra la violència masclista. Mostren el seu rebuig als casos d'assetjament que s'han viscut durant les festes que han requerit l'atenció dels responsables dels punt liles. En total, des del 15 d'agost s'han fet 2.536 accions de sensibilització i informació i 22 intervencions.\nCol·lectius del barri de Gràcia reclamen "dir prou" a les agressions masclistes: "Per unes festes lliures, tenim dret a viure sense por. Juntes som més fortes"; ho explica @andreumerino https://t.co/OpEVza3HZC pic.twitter.com/CQ3SX4U4Gb\nLa presidenta de la Fundació de la Festa Major de Gràcia, Carla Carbonell, ha demanat "fer pinya" contra qualsevol agressió sexual a Barcelona i l'alcaldessa accidental, Laia Bonet, ha mostrat el rebuig "frontal" a la violació que ara investiguen els Mossos. Una agressió sexual que, segons Bonet, va en contra dels "valors" que representa la Festa Major de Gràcia.\nConcentració a Gràcia en rebuig a l'agressió sexual que investiguen els Mossos. Foto: Andreu Merino\nEls manifestants també han mostrat la seva solidaritat amb la víctima, que segons han confirmat fonts de la policia catalana a NacióDigital, ja ha presentat denúncia.\nEl regidor del districte, Eloi Badia, també ha manifestat el seu rebuig, i ha anunciat que el consistori ha activat se suma a l'acte de rebuig i que ha aplicat el protocol contra la violència masclista.\nDenúncia pública d'una segona violació\nLa manifestació ha acabat a la plaça Lesseps amb la lectura d'un comunicat en què les convocants han assegurat tenir constància d'una segona violació durant les festes de Gràcia, en què la víctima també seria una dona que tornava a casa. El comunicat també criticava el protocol d'atenció a la víctima d'aquest dissabte. Segons asseguren, va passar vuit hores "d'hospital a hospital", enfrontant-se al qüestionament dels fets per part dels cossos policials. Per això, les convocants han reclamat una resposta "col·lectiva i feminista" a la violència masclista i garantir espais d'oci "sans i segurs".\nBarcelona, Societat, Barcelona, feminisme, violació, Festa Major de Gràcia, plaça de la Vila, Mossos d'Esquadra, agressió sexual


“Es busquen dones 3B: Bones, boniques i barates”\nLa idea de l’amor romàntic, la dona superwoman, l’estereotip de la menstruació, el control o la violència econòmica són qüestions que es tracten a “Som nostres”. Una exposició que escenifica aquelles situacions quotidianes i públiques on s’exerceix discriminació i violència cap a les dones\nMostra de l'exposició 'Som nostres' | Fundació Surt\nEls estereotips sexistes estan normalitzats dins la societat i, moltes vegades, no pensem que aquests puguin ser una forma de discriminació o violència vers les dones. És per això, que les dones que formen part de la Xarxa de Mentores de la Fundació Surt han volgut posar-los sobre la taula i qüestionar-los, tot organitzant una exposició, amb la col·laboració de la fotògrafa Francesca Nocivelli, a través de la Fundació LáPIZ. L’objectiu de les instantànies que formen Som nostres és posar en el punt de mira els estereotips sexistes i de gènere que envolten les dones i denunciar la violència masclista. El més interessant és que el projecte està creat a través de la fotografia participativa, en clau d’ironia, que mostren aquests estereotips. Les dones són les que han dissenyat els escenaris de cada fotografia i escenificat les situacions quotidianes i públiques en les quals s’exerceix discriminació i violència.\nEl projecte fotogràfic es va inaugurar divendres a Barcelona per sisena vegada, al centre de fotografia Fuga. Abans ha passat per l’Associació LáPIZ, pels centres cívics de Sant Andreu i La Verneda, per La Bonnemaison i per últim, s’ha exposat al museu marítim de Barcelona. Anna Passarell, coordinadora de la Xarxa de Mentores de la Fundació Surt, va explicar als assistents que “cada fotografia té més o menys un mes de feina perquè significa un treball d’anàlisis, de debat, d’investigació on les dones han estat buscant quins són els estereotips, quines violències volem denunciar. Hem fet moltes dinàmiques per buscar els missatges que arribin més”.\nLes creadores són 11 dones que comparteixen el fet d’haver patit violència masclista que han aconseguit sortir-ne i ara es dediquen de forma voluntària a ajudar altres dones que han patit situacions similars. Com bé afirmava Anna Passarell a l’inici de la presentació, “elles són un mirall molt encoratjador, que et diu :’jo m’he recuperat, tu també pots’”. A més, es referí a què Som nostres, títol escollit per a l’exposició, és una manera de reivindicar “que nosaltres no volem ser de ningú, volem que se’ns vegi com som, no com els estereotips sexistes o la publicitat sexista vol mostrar. Som nostres com afirmació”.\nDurant la presentació les mateixes creadores explicaren el per què d’aquestes fotografies. La idea de l’amor romàntic apareix en una fotografia que representa la portada d’un videojoc “Imagina ser: després del ‘casament perfecte’, ‘el meu bebè i jo’ i ‘coses de noies’, arriba l’extraordinari joc ‘princesa, vigila amb els gripaus'”. Afirmen que l’amor romàntic no existeix, sinó que és un invent del patriarcat, i a més, en to irònic afegiren que “els que van d’aquest rotllo són gripaus que molesten”. A l’exposició també hi és present la idea de la dona que ho pot i ho ha de fer tot, la idea de la dona que s’ha de sacrificar pels altres i en les quals les tasques que duu a terme són invisibilitzades. A la fotografia hi apareix la frase “Participa al concurs dona invisible 2018” i es veu una dona realitzant moltes tasques alhora. Elles exigiren la necessitat de “cuidar-se més i deixar de ser 4×4” en referència a totes les tasques que intenten abastar les dones al llarg del dia.\nAltres estereotips representats a les fotografies són el control com a forma d’amor, en el qual afirmen que vigilar el correu, les xarxes socials o com et vesteixes “no és amor, és violència”. L’estereotip de bellesa imposat a les dones “Vols presumir? Prepara’t per sofrir!” en el qual han reivindicat la idea de viure la bellesa com volem. O s’ha escenificar la idea de la dona perfecta amb la frase irònica “Es busquen dones 3B: Bones, boniques i barates”.\nEn finalitzar la presentació de les fotografies, cada dona de la Xarxa va lluir una samarreta amb una lletra formant “som nostres” reivindicant el nom de l’exposició i que “no volem ser de ningú”.


L'Informatiu - El Ball de Gitanes organitza la trobada de colles aquest diumenge 29 de març al Pavelló\nEl Ball de Gitanes organitza la trobada de colles aquest diumenge 29 de març al Pavelló\nEl Grup Ball de Gitanes de Santa Perpètua organitzarà el diumenge 29 de març la tradicional trobada de ball de gitanes al Pavelló Municipal d’Esports. L’activitat començarà a les 17 hores i participaran els grups dels Antics Dansaires de Cerdanyola, Ripollet i l’Esbart Dansaire Sant Marçal de Cerdanyola.\nDel Ball de Gitanes local prendran part les quatre colles del grup, la de petits, mitjans, joves i grans. Segons han explicat des de l’entitat, la ballada s’iniciarà amb una entrada conjunta de les quatre colles de Santa Perpètua al so del Perpetuum Mobile i seguidament ballaran totes les colles participants. Cada grup ballarà les seves peces i, a més, també ballaran la peça de concurs, la jota pels més petits, el xotis els mitjans, els grans la catxutxa i per acabar els joves amb les contradanses. Els diplomes als guanyadors es lliuraran al final de l’acte.\nCap al final de la ballada, el grup de mitjans estrenarà un rock, I’m shipping up to Boston i els joves la polca Toc i Cafè. La Cobla Ciutat de Granollers serà l’encarregada d’acompanyar l’acte. De fet, el Ball de Gitanes de Santa Perpètua tornarà a presentar la colla dels mitjans, desapareguda durant un temps.\nFoto: imatge de l'edició passada de la trobada de Ball de gitanes de Santa Perpètua / Josep Cano


Sarrià estrena un punt verd sostenible i autònom - La Torre de Barcelona\nEl barri barcelonès de Sarrià, el dilluns 25 de febrer va estrenar un model de punt verd. Aquest és el primer de tota la ciutat de Barcelona que és totalment autosuficient i s’ha instal·lat al carrer del Cardenal Setmenat. Té la capacitat de ser autònom, perquè no necessita estar connectat a les xarxes d’aigua, al clavegueram, ni a internet, ja que disposa d’un dipòsit que conté 70 litres d’aigua, un altre dipòsit d’aigües grises, un vàter químic i connexió 4G.\nL’equipament que utilitzen és sostenible, ja que funciona sense necessitat d’una xarxa elèctrica perquè aprofiten l’energia solar mitjançant 12 plaques fotovoltaiques situades a la coberta del mateix punt verd i també tenen varies bateries que emmagatzemen l’energia que es produeix. L’horari que té aquest es que romandrà obre de dilluns a divendres de 8:30h a 14h i de 16h a 19h.\n1 Equipament reivindicat\n2 Quatre punts verds nous\nEl nou equipament d’aquest barri dona resposta a la reivindicació de l’Associació de Veïns de Sarrià, ja que encara no hi havia cap punt verd al barri. A part de donar el servei de recollida de residus que no poden classificar-se, es tracta d’una de les condicions complementàries a la recollida selectiva porta a porta que va demanar la mateixa associació a l’Ajuntament a l’hora d’implantar la nova recollida, que va ser impulsada per l’entitat. El servei de porta a porta va començar fa un any i ha aconseguir triplicar la recollida selectiva al Sarrià Vell, ja que ha passat d’un 19% a un 55% que està molt per sobre de la mitjana de Barcelona que es d’un 37%.\nLa previsió es que durant l’any 2019 s’instal·lin quatre punts verds a Barcelona. Concretament es volen ubicar als districtes de Gràcia, Sarrià – Sant Gervasi, Sants – Montjuïc i Horta – Guinardó. Aquests es sumaran als 25 punts més que hi ha a la ciutat i on es pot portar des de roba, Calçat o joguines, fins a aparells elèctrics pneumàtics petits, càpsules de cafè o radiografies.


Tallers d' estiu per a nens\nEls nens a l’ estiu poden gaudir d’unes llargues vacances, però molts pares no poden fer-se càrrec d’ ells tot aquest temps, ja que han de complir amb les seves obligacions laborals. És llavors quan sorgeix el dubte… què es pot fer perquè els nens puguin gaudir, divertir-se i, a ser possible, aprendre mentre els pares treballen?. Cada estiu apareix la mateixa qüestió i hem d’ avançar-nos a ella per a tractar de solucionar el problema el més aviat possible. No és només important tenir als nens amb la atenció i vigilància desitjada, també és necessari que s’ ho passin bé i que aprenguin coses noves. Les ofertes lúdiques i oci infantils a l’estiu són múltiples a les grans ciutats com ara Barcelona, i per a aquest motiu, des de ShBarcelona, volem ensenyar-te una petita síntesi dels tallers d’estiu per a nens que ofereix la Ciutat Comtal.\nArticle relacionat: Llocs per a celebrar festes amb nens a Barcelona\nTallers per a aprendre de manera divertida\nUna de les coses que més agraden als nens i que els hi ajuda a augmentar la seva creativitat, són els tallers relacionats amb qualsevol tipus d’art. És estrany que a un nen no li agradi dibuixar, cantar, ballar, pintar, i en definitiva plasmar emocions i sentiments que, que per la seva dificultat per a expressar-les, no podrien sortir d’una altra manera. Per això us proposem un taller d’art en el qual es realitzen cada setmana diferents activitats sota títols com ara Art i Gastronomia, El Somni dels Somnis, L’Art del Cinema i la Fotografia, La Naturalesa en un Llenç, i Pintar la Música. El taller el realitzen al centre Vuit Espai, ubicat al carrer Clot, 71.\nL’anglès és la gran assignatura pendent de molts nens, per això és important que els petits que tinguin dificultats amb aquest idioma, que necessitin reforçar-lo, o inclús, que desitgin practicar el speaking, poden divertir-se aprenent i augmentant el seu coneixement d’un idioma tan important com l’ anglès. Trobaràs molts tallers estiuencs a la ciutat, però et recomanem els tallers d’anglès d’ Oxford House, repartits segons edat, i especialitzats en exàmens oficials com els de Cambridge First Certificate, Advanced i Proficiency.\nArticle relacionat: Els millors barris de Barcelona per a viure amb nens\nUna altra cosa que als nens els hi encanta és trastejar a la cuina. Els pares saben bé que els més petits molts cops volen donar un cop de mà a la cuina, sobretot quan es preparen els seus plats preferits, o bé els pastissos artesanals. Els nens gaudeixen descobrint noves textures, sabors i colors que després es convertiran en delicioses pizzes, pastissos, galetes, etc. Programes com ara MasterChef Junior han apropat la cuina als nens i s’ha convertit en un altre mètode de desenvolupament de la seva creativitat. Per això hem pensat que un taller de cuina per a l’estiu pot ser una idea diferent i divertida per als teus nens. A Cookiteka, els nens podran aprendre a cuinar divertint-se i així poder posar en pràctica les seves habilitats a la teva cuina. Si el teu fill sent predilecció per la cuina, aquest taller li encantarà.\nA quin taller has apuntat als teus fills per a aquest estiu? Ens recomanes algun altre taller estiuenc per a nens?\nEmpreses de mainaders a Barcelona\nHi ha vegades que els pares es veuen obligats a deixar els seus fills a càrrec d’una altra...


La borsa de voluntariat de Tarragona 2018 es tanca el 22 de gener\nTot i que la base de dades de l’Ajuntament d’Altafulla disposa de més de 200 persones inscrites, en el cas dels Jocs, el nombre de voluntaris provinents del municipi ascendeix a les prop de 130\nLa borsa de voluntariat dels Jocs Mediterranis Tarragona 2018 tancarà inscripcions el proper 22 de gener. Una de les peces fonamentals de la gran cita esportiva per tal que esdevingui un èxit tant organitzatiu com a nivell de participació. Esdevé, a més, un dels grans llegats per la ciutat i els municipis que en formen part. Aquest és un dels aspectes clau pel director de la prova de triatló d’Altafulla, Guillermo Alonso, qui es mostra “molt orgullós de l’esforç col·lectiu de la ciutadania que ens ha permès estar preparats per acollir un esdeveniment esportiu d’aquests característiques”. “Un llegat –afegeix- que servirà en un futur per encarar qualsevol esdeveniment que es pugui organitzar al municipi”.\nTot i que la base de dades de l’Ajuntament d’Altafulla disposa de més de 200 persones inscrites, en el cas de la borsa dels Jocs, el nombre de voluntaris provinents del municipi ascendeix a les prop de 130 persones.\nTenir motivació i creure en el projecte és el principal requisit per ser voluntari. Tothom és benvingut a formar part dels Jocs Mediterranis 2018, sense tenir en compte els estudis, la procedència o l’experiència. Per prendre-hi part, únicament cal ser major de 16 anys.\nLes persones interessades en participar-hi i que encara no s’hi hagin apuntat, poden fer-ho fins el dia 22 al portal web www.voluntaris2018.cat.\nEls voluntaris reben una formació en diferents àmbits, adquireixen experiència en primera persona en un esdeveniment internacional d’alt nivell, coneixen gent, treballen en equip i fomenten un esperit d’implicació amb l’esport i el territori que, del 22 de juny a l’1 de juliol, els permetrà passar a formar part de la història.\nGuillermo Alonso, director de la prova de triatló


La Policia Local d'Eivissa aixeca 13 denúncies per diversos incompliments de la normativa anticovid\nPublicat el Dilluns, 22 Març 2021 08:10\nLa Policia Local d'Eivissa aixeca 13 denúncies per diversos incompliments de la normativa anticovid durant els controls del primer cap de setmana amb nivell 3 d’alerta sanitària.\nLa Policia Local d'Eivissa ha aixecat 13 denúncies per diversos incompliments a les mesures de seguretat per fer front a la COVID-19 entre divendres i dissabte. Les infraccions s’han detectat durant els controls realitzats aquest primer cap de setmana amb nivell 3 d’alerta sanitària a l’illa al qual està permesa l'obertura de les terrasses.\nEn total els agents han interposat 6 denúncies per no fer ús de la mascareta i altres 6 per vulnerar el toc de queda -4 divendres i 2 dissabte-.\nDurant les inspeccions, la Policia Local també ha denunciat a un establiment de restauració per servir al seu interior durant el dissabte. Els agents han desallotjat als clients d’una taula que estava consumint al moment del control.\nDes de Policia Local han assenyalat que el mal temps ha influït en el fet que no s'hagin produït aglomeracions ni a les platges ni en altres llocs públics. Així mateix, tampoc s'ha detectat una afluència massiva a les terrasses.\nEls controls de Policia Local per comprovar que es respecten les mesures anticovid continuaran durant els pròxims dies.


Tarragona Digital | Dins del laberint\nper Meritxell Blay i Boquera 08/11/2019\nLaberint. 'Tot flueix i res roman', d'Heràclit. — Carme Puyol\n«Tots estem immersos en un laberint encara que diguem que som lliures... per a mi és un símbol que significa que estàs viu»”\nJoan Casals Montes (1945-2011)\nMigdia d’un dimarts d’octubre. M’ha costat poc aparcar a Tarragona. Cosa estranya. He de passar per l’Institut Català d’Arqueologia Clàssica a recollir un llibre a la Part Alta i m’arribo al Museu d’Art Modern de Tarragona, darrera la plaça del Fòrum. Hi ha una exposició sobre Joan Casals.\nDe seguida m’atrapa la seva obra. Aquell blau turquesa, tan grec. M’atrapa també la seva cal·ligrafia, semblen traços, gargots sense significat, jocs de nen sobre el terra o una teula de pissarra, però a mesura que m’endinso en el laberint aquelles lletres dibuixades esdevenen lletres gregues. No en sabia res, d’aquest autor. Ho confesso. I tampoc no són imaginacions fruit de la meva mirada grega.\nGrècia ha estat i és per a molts artistes inspiració. I el laberint ha esdevingut per a Casals, com per a Picasso, Borges, Espriu o Brossa, iconografia, metàfora i símbol del temps que li tocà viure. Tota l’obra de Joan Casals ha quedat recollida en el volum 42 de la Col·lecció Tamarit de la Diputació de Tarragona. A la coberta d’Itineraris dins el laberint, hi ha un dels seus laberints, circular, que sembla una rèplica del de les monedes de Creta. No és casualitat. Quan tenia vint anys viatjà a Grècia amb tres amics i aquest fou per a ell un viatge iniciàtic. Grècia sempre sorprèn. I a finals del seixanta, dos mesos a Grècia un estiu, in illo tempore quan les gallines i cabres corrien per sota l'Acròpolis enlloc dels turistes, no podia deixar indiferent ningú. Menys un artista que quedarà fascinat per sempre per la mitologia i la filosofia grega i pel seu alfabet.\nDurant els anys vuitanta, Casals incorporarà al seu llenguatge unes particulars cal·ligrafies, il·legibles, plenes de textos sense significat, a priori barrejats amb objectes de la quotidianitat. Uns textos críptics amb els quals pretenia fer al·lusió a assumptes religiosos i polítics, marcat per la repressió de la dictadura franquista, per la falta de llibertat. Els missatges suposadament incomprensibles esdevenien joc i al mateix temps enigma, una manera de poder-se expressar sense por, mitjançant idees o conceptes del psicoanàlisi o dites escrites en grec.\nM’explica la Carme Puyol, curadora de l’exposició, coautora del llibre i amiga de l’autor, que al Joan li agradava molt observar la reacció del públic davant la seva obra. Nascut a Tarragona i format a l’Escola-Taller de Tarragona, visqué a Reus de casat, on va passar a formar part del grup de joves artistes vinculats al Centre de Lectura, que van fer de la ciutat un centre de creació artística innovadora i avantguardista. Hi va exercir la docència al Taller de Color de l’Escola Taller d’Art de Reus. Amb “Memòria del temps” va guanyar el prestigiat premi Tapiró (1989), però cal destacar també la seva faceta com a pedagog i mestre en diferents escoles del Camp de Tarragona, implicat en el programa la “Plàstica a l’escola”.\nNo sé si s’hauria sentit descobert o còmplice de saber que jo sí que entenia els seus missatges. Estic segura que ens hauríem entès, perquè tots dos parlem el mateix llenguatge. Jo també sóc mestra, no de plàstica, sinó de grec, i a les meves classes començo sempre ensenyant les lletres. Ensenyo cal·ligrafia i les taules s’omplen de pautes Montessori. Tracem aquelles lletres estrambòtiques. Desxifrem missatges i ens meravellem quan el nostre cervell és capaç de resoldre’ls. És igual que els alumnes siguin adults o potser és encara millor: reaprendre a llegir i a escriure és sempre una aventura. Hi ha joc, hi ha vergonya, hi ha diversió. I en paral·lel a aquestes primeres classes de cal·ligrafia, començo explicant on es va iniciar la civilització grega. Començo pel principi, per Creta, pel palau de Cnossos, pel seu laberint i pel Minotaure, pel desxiframent de la llengua grega, per Ariadna i Teseu, des de Creta fins a Súnion.\nDel blau de Súnion torno als quadres de Casals. Passejo per l’exposició llegint les frases que acompanyen els quadres en grec. No són difícils. I algunes són gairebé universals com el «Tot flueix i res roman», la màxima del filòsof presocràtic Heràclit, qui ja parlava del flow i del món líquid fa gairebé tres mil anys. Altres son paraules gregues, com filosofia, cercle o laberint. Idees, simples conceptes. Unes altres fan referència al diàleg. Rostres que es miren i no es parlen. Converses impossibles. «Vols parlar amb mi?» diuen. Preguntes que sempre troben resposta a la direcció contrària a la qual camines.\nPalplantada davant d’un dels seus laberints, davant de la incertesa del moment present. Envoltada de laberints quadrats, rectangulars, circulars, octogonals, ovalats, en forma de cervell, de circuit electrònic. Un laberint dins d’un altre. Cadascú dins al seu. Atrapats. Cadascú parlant el seu propi llenguatge. Sense diàleg possible. I així un dia i un altre dia. Com ramats. Imatges dins el laberint que es repeteixen en el temps, en l’espai. Vells monstres que tornen. Nous herois, noves pors.\nLa paraula laberint és una paraula grega micènica, de les més antigues. Fa referència a una destral de doble fulla, la labrys, que significa la vida i la mort, les fases de la lluna i que s’associa sagradament a la deessa mare, la senyora del laberint. Dues persones fan falta pel diàleg i dues per a la controvèrsia, també. Dues, com les fulles de la destral de Creta. Dues, com els camins dins del laberint. Aquí i ara, sense fil, cara a cara amb el monstre, amb l’altre, amb tu mateix. La veritat, com un mirall, es veu més diàfana que mai, més intel·ligible i clara. Aquell llenguatge que semblava desconegut o obscur esdevé nítid. A fora, lluny de les ombres, tot flueix. La llum i el blau, de Grècia.\nDiàleg humà: 'Es una mateixa cosa el pensar i també el ser', de Parmènides — Carme Puyol\nQuan parlaves de la dualitat, d'haver de triar entre dues opcions, entre dos camins; quan parlaves de la incertesa i del dubte, de trobar-se amb l'altre, de trobar-te a tu mateix; quan parlaves de l'antiga Grècia i dels orígens del mot, per un moment he pensat en el sistema binari de la informàtica i que, al cap i a la fi, totes les respostes estan dins del laberint (o fora).\nLa Grècia immortal narrada com sempre de manera exquisida per la Meritxell Blay. ????????? ???? (moltes gràcies!)


Best Western PLUS Addison Galleria Hotel Dallas (TX) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nBest Western PLUS Addison Galleria Hotel14975 Landmark Boulevard, Aeroport d'Adison, Dallas (TX), Estats Units, 75254-6709 - Veure al mapaExcel·lent8,3Basada en6comentarisBest Western PLUS Addison Galleria HotelVeure més fotosVestíbulVeure més fotosVeure totes les 25 fotosMolt bona ubicació 8,0Veure al mapa8,0UbicacióParticularitats que li encantaranbanyaire condicionathabitacions per a no fumadorsconsergespaaparcament de cotxes\nHabitació adaptada amb llit tipus queen (Queen Access Deluxe)\nComparar amb allotjaments semblantsSelecció actualBest Western PLUS Addison Galleria HotelQuality Inn & SuitesAmericas Best Value Inn Addison DallasRamada - Dallas Love FieldValoració dels clientsExcel·lent 8,3 (6 comentaris)Excel·lent 8,8 (1 comentari)Notable 7,4 (3 comentaris)Bé 6,2 (767 comentaris)BarriAeroport d'AdisonAeroport d'AdisonAeroport d'AdisonStemmons CorridorWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesMés informacióMés informacióMés informació\nDistàncies i informació bàsicaaeroports a prop2,1 kmAeroport Addison (ADS)12 kmAeroport Love Field, Dallas (DAL)hospitals i clíniques5 kmPrimaCare Medical Centerfarmàcies5 kmTom Thumb Pharmacybotiga de conveniència150 m7 ElevenRetirada d'efectiu150 mATM\nSobre l'allotjamentDescripcióDissenyat tant per oci com per negoci, Best Western PLUS Addison Galleria Hotel està situat idealment a Aeroport d'Adison; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Village On he Parkway, Addison, Kittrell/Riffkind Art Glass Gallery. Simplement imagini's totes les comoditats i diversions que vostè espera de Best Western International i afegeixi-hi el comfort de la seva llar. Els clients de l'hotel poden gaudir de recepció 24 hores, instal.lacions per a minusvàl.lids, express check-in/check-out, Zones públiques amb Wi-Fi, aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent bany, centre esportiu, piscina exterior, spa. Sigui quina sigui la seva raó per visitar Dallas (TX), el Best Western PLUS Addison Galleria Hotel és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sebanypiscina [exterior] centre esportiuspa Serveis i comoditatscaixa fortaconsergezona de fumadorsAccésentrada/sortida [exprés]recepció [24 hores] instal.lacions per a minusvàl.lidss'admeten animals de companyia Disponible a totes les habitacionsaire condicionatempolles d'aigua de cortesiahabitacions per a no fumadorsassecador de cabellescriptorineveracafetera/teteraforn microonesservei de despertadordespertadorhabitacions interconnectades disponiblesservei de planxaIdiomes ParlatsAnglès Mostra MenysPolítiquesNens i llits supletorisNens de 0 a 2 any(s) [inclosos]Gratuït si s'usen els llits existents. Nota, si necessiteu un bressol hi pot haver càrregs extra.Nens de 3 a 12 any [inclosos]Gratuït si s'usen els llits existents.Els hostes de 13 anys i més es consideraran adults.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésInformació útilL'allotjamentNombre d'habitacions: 80\nnearby to diners and bars Comentat el 30 de setembre 2015\nLars, Estats Units


Propera parada: cultura: Entrevista a John Verdon autor de ‘No confíes en Peter Pan / No et refiis de Peter Pan’\nBy Xavier Borrell - de novembre 07, 2013\nAnònim 14 de novembre de 2013 a les 11:03\nJa? Havia oblidat aquest autor durant uns quants mesos i fa poc em vaig llegir l'últim (bé, el penúltim) "Deixa el dimoni en Pau". M'encanta que em passin aquestes coses i que se m'acumulin els seus llibres! Porto una ratxa!!! XD\nEn quant acabi el totxo excitant que m'estic llegint, me'n vaig a la llibreria i m'hi poso. Quines ganes!


El PSOE ha proposat una contraoferta d'última hora davant que Pedro Sánchez torni a ser rebut pel Rei aquesta tarda. Després la proposta de Compromís, els socialistes han proposat al seu secretari general com a president del Govern en què hauria independents, però cap altre partit en concret.\nSánchez se sotmetria a una qüestió de confiança als dos anys de la investidura, al juny de 2018. El PSOE, a través del seu portaveu al Congrés, Antonio Hernando, ha comunicat que diuen "sí a 27 de les 30 mesures" que Compromís ha proposat aquest dimarts.\nA més, aquestes propostes "són compatibles" amb l'acord que els socialistes tenen ja amb Ciutadans. Els socialistes avancen els seus matisos sobre els altres tres punts, relatius a mesures contra els desnonaments, la reforma de l'article 135 de la Constitució sobre estabilitat pressupostària i la derogació de les últimes reformes laborals.


El govern fa balanç positiu dels primers dos anys de legislatura\nPuig i Oltra remarquen ‘l’estabilitat, diàleg i honradesa’ de l’executiu i descarten fer-hi canvis\nEl president de la Generalitat Valenciana Ximo Puig ha manifestat avui que els dos anys de govern conjunt entre el Partit Socialista del País Valencià (PSPV) i Compromís, amb el suport parlamentari de Podem, han estat ‘d’estabilitat, diàleg i honradesa’. També ha apuntat que el pacte de govern ha demostrat que ‘el canvi plural és sinònim d’estabilitat i que la cogestió és sinònim de fortalesa’. Puig s’ha pronunciat d’aquesta manera durant la compareixença conjunta amb la vicepresidenta Mónica Oltra per valorar el segon aniversari de govern.\nPuig ha descartat realitzar cap canvi en l’equip executiu i ha remarcat que es troba ‘cohesionat i donant tota la seva potencialitat, en l’equador de legislatura’.\nEl cap del Consell ha apuntat que, malgrat la manca de finançament i inversió per part del govern espanyol, tots els indicadors econòmics han millorat. No obstant això, ha destacat que l’executiu ni és ‘triomfalista’ ni vol fer ‘una bombolla d’autosatisfacció’. Ha assenyalat que ‘queda molt més per fer del que hem fet’ i remarca que encara hi ha 400.000 persones sense ocupació, al País Valencià, i famílies que no arriben a final de mes. En aquest sentit, ha reiterat que la Generalitat Valenciana donarà suport a una gran mobilització unitària entorn del 9 d’octubre per exigir millor finançament.\nPuig ha remarcat que el seu govern ha passat de ser ‘paradigma de la corrupció a ser paradigma de la fiabilitat’ i que, ‘cap valencià, pensi com pensi s’ha d’avergonyir per no tenir uns governants honestos’. Ha assegurat que els dos anys vinents de legislatura seran ‘decisius per als pròxims 20 anys’ i ha apuntat que l’objectiu és anar cap a una ‘societat amb igualtat d’oportunitats i respectada, amb els recursos que ens corresponen’.


Es presenta el llibre de les festes patronals i de moros i cristians d'Altea\nMés d'un centenar d'activitats i actes arreplega el llibre de les festes patronals d'Altea 2016. El diumenge 25 de setembre serà el dia del Crist, amb la missa en el seu honor i la processó pels carrers de costum. L'entrada mora tindrà lloc el dissabte 24 de setembre, mentre que el dilluns 26 de setembre serà l'entrada cristiana. En l'apartat d'actuacions musicals cal destacar la participació del DJ Santi Bertomeu, Seguridad Social i Celtas Cortos.\nDes del 21 d'agost i fins al pròxim 1 d'octubre, Altea celebra les seues festes patronals en honor al Crist del Sagrari i Sant Blai. Un programa replet d'activitats festeres, lúdiques, esportives, culturals, musicals i religioses, que van començar ja el cap de setmana passat amb la presentació en públic dels cartells oficials de les festes 2016.\nEl Regidor de Festes de l'Ajuntament d'Altea, Vicent Ripoll, va voler valorar el treball realitzat durant tot l'any a les entitats que fan possible les nostres festes, "agrair l'esforç de la comissió de festes i de l'associació de moros i cristians en la realització del llibre de festes, i que fan possible que Altea visca cada any amb esplendor aquests dies tan especials". Vicent Ripoll va voler aprofitar la seua intervenció per a "convidar a tots els alteans i visitants al fet que isquen al carrer i gaudisquen de tots els actes programats per a aquestes festes, que ja han començat amb alguns dels actes programats" va destacar l'edil de festes.\nPer la seua banda José María Escribano, Clavari del Crist 2016, va comentar l'intens treball que es realitza per a editar el llibre de festes, "com sabeu el llibre costa molt treball de fer i estem molt contents de la participació de les empreses anunciant-se en ell". Enguany s'ha avançat tot el treball d'impressió perquè tothom puga tenir el seu exemplar abans de les festes. Segons Escribano, "és un programa molt extens, i el problema és coordinar tots els actes en tan pocs dies, en les dates centrals de les festes, però crec que ho hem aconseguit".\nRecordar que aquest diumenge 28 d'agost les festes celebraran un acte molt especial amb la celebració del 75 aniversari de l'arribada de la imatge del Crist del Sagrari a Altea. Durant aquests dos últims mesos s'ha estat restaurant la talla del Crist en el Institut Valencià de Conservació i Restauració, i s'aprofitarà l'acte per a donar la benvinguda a la imatge i traslladar-la en romeria fins a l'església parroquial, a les 19 hores.\nPer a acabar, Juan Francisco Mulet, en representació de l'Associació de Moros i Cristians Sant Blai, destacava la importància dels actes que protagonitzen els festers cada any. Entre els més destacats cal esmentar la tradicional presentació de vestits en el Palau d'Esports, que tindrà lloc el dissabte 17 de setembre. Una setmana després, segons Mulet, arrancaran els dies grans de les nostres festes, "amb l'entrada de bandes, el divendres 23 de setembre, i el posterior pregó de festes que enguany serà a càrrec del fester Ximo Mulet, component de la Filà Malvins, començarem oficialment les festes". Entre els actes més reseñables, "el dissabte 24 de setembre tindrem l'ambaixada mora al matí i a la vesprada l'entrada mora. Ja el dilluns 26 de setembre al matí serà el torn de l'ambaixada cristiana i a la vesprada tindrà lloc l'entrada cristiana", va destacar el representant de la junta electa de l'Associació Sant Blai, que també va voler animar a la participació en les festes d'enguany, "volem desitjar a tots els festers, i al poble d'Altea en general, al fet que gaudisquen de les nostres festes".


▷ ⭐Definició de inapel·lable⭐ - Significat, Exemples i Sinònims\nelcorrector.cat » Definició de inapel·lable\nDefinició de inapel·lable\nara pots descobrir La definició i diversos exemples de com utilitzar la paraula inapel·lable, en aquesta col·lecció de rectificacions ortogràfiques pots trobar com es pot utilitzar en un text Veritable aquest mot i fer servir un dels sinònims que et proposem de la llista completa que trobaràs aquí també pots veure la seva Definició perquè et sigui moltíssim més simple comprendre què significa inapel·lable.\nQue no admet apel·lació.\n¿Cóm es diu inapel·lable en castellà? / ¿Cómo se escribre y se dice inapel·lable en catalán?\nSi vols aprendre com es diu en castellà inapel·lable has de entendre que la seva traducció és inapel·lable pots descobrir en la nostra pàgina web més exemples en català perquè et sigui més fàcil contextualitzar-la en castellà.\nExemples de com utilitzar inapel·lable\nRepresentants d’un llenguatge contemporani, impactant i humanitzat, Barbosa Space Projects, […] conceben les seves projecte des de la […] il·lusió i l’honestedat inapel·lable i enriquidora de […] aquells que troben en la investigació [. ..] i el desenvolupament de la seva activitat, un compromís amb la innovació i la posada en marxa d’acord amb la qualitat més extrema i acurada.\nLa decisió del president sobre l’admissibilitat de les […] esmenes serà inapel·lable.\nAvui dia, la gent no diu que el dret de judici per […] jurat hagi de ser substituït per ordalies de combat o per tribunals hermètics on un sol jutge […] dicti una fallada inapel·lable.\ne] l fallada de la […] Cort serà definitiu i inapel·lable.\nTindran caràcter inapel·lable i executiu per a […] ambdues parts un dia complet després de la notificació.\nNo obstant això, l’estadística és inapel·lable: pràcticament la meitat […] de les persones que condueixen un automòbil són dones.\nSi, amb posterioritat, el deutor no formula cap objecció, aquest requeriment de pagament és inapel·lable i té caràcter executiu.\nsinó que busca una revisió i reconsideració de la sentència […] definitiva i inapel·lable que dictés la […] Cort, per estar en desacord amb les […] decisions en ella contingudes «.\nL’arbitratge executiu, sense limitació teòrica a l’import d’indemnització, inapel·lable.\n.nl només executarà de […] conformitat amb una còpia autèntica d’una sentència definitiva i inapel·lable per cancel·lar un registre\nEl 5 d’agost el tribunal va fer la seva decisió inapel·lable, no permetria un recompte total dels vots sinó només un recompte parcial […] de 12% dels vots.\nLa decisió de la UNESCO respecte de la […] concessió del Premi serà inapel·lable.\nNo actuar amb determinació per posar fi a aquest cicle infernal sotmetria la nostra responsabilitat […] col·lectiva al judici inapel·lable de la història.\nAra bé, per la seva decisió de 20 de març […] de 2001, que és inapel·lable, el Tribunal de […] Cassació va posar un terme a les possibilitats […] d’enjudiciament contra Hissène Hauré al Senegal .\nQuan semblant política va ser dissenyada i aplicada cap a anys […] que el Tribunal de Nuremberg havia […] conclòs el seu judici inapel·lable i que les Nacions […] Unides havien convertit en Llei universal […] la seva Convenció sobre el crim de genocidi.\nAl meu entendre, la major conquesta d’Europa al segle XX ha estat el triomf inapel·lable de la democràcia.\nA Colòmbia, com en molts altres països, l’ordre […] d’expulsió és inapel·lable.\nPer tant, el fonament jurídic […] d’aquesta política és inapel·lable.\nO la seva directiva precisa, inapel·lable, «que la mà d’Estats Units no aparegui».\nEl desconeixement de la sentència en qüestió, la qual […] és de caràcter inapel·lable i d’obligatori […] acatament pel país d’acord amb […] la nostra Carta Magna, s’equipara a l’actitud assumida per el govern del president Fujimori a Perú alguns anys enrere.\nSi, com a qüestió prèvia, el tribunal arbitral es declara competent, qualsevol de les parts, dins dels trenta dies següents a la recepció de la notificació d’aquesta decisió, pot sol·licitar al tribunal competent d’acord amb l’article 6 que […] resolgui la qüestió, i la resolució d’aquest […] tribunal serà inapel·lable; mentre estigui […] pendent aquesta sol·licitud, el tribunal […] arbitral podrà prosseguir les seves actuacions i dictar un laude.\niii) La decisió del secretari general en relació amb […] aquesta recomanació serà inapel·lable.\nSerà inapel·lable llevat que les parts […] en la controvèrsia hagin convingut prèviament en un procediment d’apel·lació.\nEls treballs enviats a la revista […] s’han de remetre a la consideració del Consell Editorial i avaluats per especialistes en el […] àrea; la decisió serà inapel·lable.\nLa decisió del patrocinador i del jutge sobre […] l’administració del concurs, interpretació de les regles oficials i la selecció del / s […] guanyadors serà inapel·lable.\nEn altres àrees l'[…] decisió final i inapel·lable correspon al […] ministre.\nLa decisió del HJPC en la qual es rebutjava aquesta petició indicava […] clarament que era inapel·lable.\nPel que fa al fons, es va negar a revocar la decisió del fiscal regional a una resolució inapel·lable.\nLa decisió del jurat sobre els candidats i […] els guanyadors és inapel·lable.


200.000€ en subvencions per a la promoció econòmica de Castelldefels\nActualitatPortada » Actualitat » Actualitat » Subvencions per valor de 200.000€ per a la promoció econòmica de Castelldefels durant 2019\nDes de l’àrea de Promoció Econòmica de l’Ajuntament de Castelldefels es van atorgar subvencions per un import total de 202.403,23€, corresponents a 88 sol·licituds ateses, el 81,4% del total de sol·licituds presentades per al foment de la creació d’empreses i la contractació.\nAquesta línia de subvencions està destinada a la promoció de l’economia local a través del foment a la creació i consolidació d’empreses i de llocs de treball relacionats amb l’autoocupació, la contractació de persones en atur per part d’empreses de la ciutat, i la millora de la qualitat de l’ocupació a Castelldefels. Les línies de subvenció van ser:\nFoment de la creació d’empreses:\nCanvi de nom de negocis\nFoment de la contractació:\nContractacions d’estudiants o graduats de la UPC Castelldefels\nMillora de la qualitat de la contractació.\nPer línies de subvenció, el 40% dels imports subvencionats estan adscrits al foment de la creació d’empreses i el 54% al foment de la contractació, quedant un 6% a cavall entre ambdues línies.\nPer imports, destaquen el 36% de la partida global que ha estat destinada a atendre sol·licituds de millora de la contractació, el 22% a l’ajut directe a persones autònomes i el 18% a noves contractacions.\nSubvenció al foment de la contractació: 38 beneficiaris directes\nLa línia de subvenció municipal per al foment de la contractació s’ha traduït durant 2019 en la contractació o millora de les condicions laborals de 38 persones en els sectors del comerç, el serveis, la hostaleria i els oficis.\nPer edats, 22 persones menors de 45 anys han vist millorades les seves condicions laborals, 12 entre 45 i 55 anys, i 4 majors de 55 anys.\nSi vols optar a les subvencions de 2020, contacta amb nosaltres.\nSpeed Dating organitzat per la Federació CordiBaix i l'Ajuntament, amb la participació de 14 empreses i que tindrà lloc el 13 de desembre a la Biblioteca Ramon Fernàndez Jurado\nprevious post: El programa UBICAT continuarà vigent en 2020\nnext post: Conferències per empreses i persones emprenedores a La Guaita


Notícies - Pas endavant per a la vianantització de l'avinguda de Cerdanyola\nLes obres de la primera fase, que començaran el primer semestre del 2019, ja estan en licitació\nLes nou actuacions de futur del Pla Estratègic del Monestir (26/jul/18)\nImatge del projecte de l'avinguda de Cerdanyola / Foto: Ajuntament\nel 5/des/18 Martí González Societat PDF\nLa vianantització de l'avinguda de Cerdanyola està més a prop. La primera fase dels treballs, que afecta el tram entre el carrer de Montserrat i el passeig de Torreblanca, ja està en licitació. El projecte, que ha redactat i licita l'Àrea Metropolitana de Barcelona (AMB), té un pressupost inicial de 1.275.799,82 euros i està previst que les obres comencin el primer semestre de l'any vinent i s'allarguin durant cinc mesos.\nEs tracta de 'l'actuació central' del Pla Estratègic de millora del barri del Monestir-Sant Francesc i ha comptat amb la participació de veïns i comerciants. El projecte vol 'donar resposta a diferents necessitats i demandes plantejades al barri durant el procés participatiu de 2016', com són fer més àmplia i més accessible l'avinguda i fomentar l'ús de l'espai públic, l'activitat al carrer, la convivència i el comerç i pacificar el trànsit a la zona.\nEn aquest sentit, l'actuació vol integrar la via a l'eix de vianants que comença a l'estació de Sant Cugat per 'potenciar-ne la centralitat'.\nLa primera fase de les obres, inclou:\n- Fer tot el carrer de plataforma única i amb el mateix tipus de paviment que hi ha a la cruïlla del passeig de Francesc Macià amb el carrer de la Creu.\n- Posar arbrat, mobiliari urbà i zones de càrrega i descàrrega a la part central del carrer.\n- Renovar la xarxa de clavegueram\n- Soterrar el cablejat aeri de telefonia\n- Renovar la il·luminació amb fanals de dues alçades.\nMentre s'executi aquesta primera fase, es podrà circular des de la plaça de la Pelleria fins al passeig de Torreblanca i no hi haurà afectacions al transport urbà. La segona fase, prevista per al 2020, allargarà la vianantització fins a la plaça de la Pelleria, a la cruïlla amb la Rambla del Celler.


Proves classificatòries d'esquí de fons per participar a les properes Copes d'Europa\nviurealspirineus 14:00 10/12/15\nQuatre fondistes de la FCEH seleccionats per participar a la Copa d'Europa St. Ulrich d'esquí de fons 2015-16.\neuropa per copa fons 2015 esquí\nLogotip de la Federació Catalana d'Esports d'Hivern.\nDel 4 al 6 de desembre, la Real Federació Espanyola d'Esports d'Hivern va convocar a l'estació de Baqueira Beret les proves classificatories per seleccionar els esportistes d'esquí de fons que participaran a les properes Copes d'Europa d'esquí de fons 2015-16 (Premanon i St Ulrich) i als Jocs Olímpics de la Joventut "YOG 2016" (Youth Olimpic Games).\nEls corredors catalans classificats per participar a la Copa d'Europa de St. Ulrich han estat els atletes del grup de Tecnificació d'esquí de fons de la FCEH Lydia Iglesias Bares (ANEC), Paula Martinez Codina (CENA), Gral Sellés Bancells (BELLVER), així com l'esportista de seguiment Roger Espinet Lopez (CAEI). Lydia Iglesias, per la seva banda, també ha aconseguit classificar-se per participar a la Copa d'Europa de Premanon. Finalment, el corredor català classificat per als Jocs Olímpics de la Joventut ha estat Gral Sellés Bancells (BELLVER).\nLes Copes d'Europa d'esquí de fons 2015-16 es celebraran a Premanon (França) els dies 12 i 13 de desembre i a St Ulrich (Àustria) del 18 al 20 d'aquest mateix mes, mentre que el Youth Olímpic Games es celebrarà a Lillehammer del 12 al 21 de febrer de 2016.\nCristina Gibaja nova directora tècnica del Club Patinatge Artíctic La Seu d'Urgell


Inscripció al taller d'escriptura creativa breu de natura\nInici > Inscripció al taller d'escriptura creativa breu de natura\nPeríode de l'esdeveniment: De 8 de maig de 2018 a 18 de maig de 2018. Dilluns, dimarts, dimecres, dijous, divendres, dissabte i diumenge de 00:00 a 23:59.\nCurs emmarcat al nostre concurs d'escriptura i pintura ràpides a l'aire lliure, InsPirats pel Botànic! Si el que t’agrada és escriure, si has participat o estàs pensant fer-ho en properes edicions, o si vols compartir amb altra gent els teus dubtes o els teus textos, aquest és el teu taller.\nDe la mà de l’escriptor Nacho Meseguer ens complementarem amb el certamen InsPirats i seguirem explorant l’estimulant atmosfera del Botànic en busca d’energia i idees per a l’escriptura creativa. Un taller molt participatiu en què mitjançant exercicis i jocs narratius relacionats amb el Jardí, tractarem de despertar la creativitat de l'alumnat i aportarem eines per a que eixes idees es concreten finalment en relats ben estructurats i interessants.


Closca (fruit) - Viquipèdia, l'enciclopèdia lliure\nAquest article tracta sobre la closca de la fruita. Vegeu-ne altres significats a «Closca (desambiguació)».\nTallant la pell d'una taronja.\nTires de closca de llima.\nPell de taronja caramelizada.\nLa closca o pell de cítrics és un ingredient emprat en moltes receptes, sobretot de rebosteria, per a afegir sabor. Es prepara raspant o tallant la colorida pell exterior de cítrics, tals com el llimó, la taronja, la toronja i la llima.\nEn termes d'anatomia vegetal, s'obté de l'epicarpi del fruit, que juntament amb l'escorça blanca adjacent (mesocarpi) forma la seua pell. En el cas de la closca de taronja, la colorida pell exterior es denomina flavedo i correspon a l'exocarpio; immediatament per sota es troba l'albedo que seria el mesocarpi. Les quantitats d'una i una altra capa varien d'un cítric a un altre, i pot ser ajustada per la forma en la qual es preparen. La closca pot usar-se fresca, seca, caramelizada o adobada en sal.\nPer a retirar la pell d'una fruita de manera que puga emprar-se en la cuina, pot usar-se un galzador, una ratlladora, un pelador de verdura, un ganivet mondador o fins i tot un raspall per a gratar-la o tallar-la. Alternativament, la pell pot tallar-se, rebutjant-se l'excés d'escorça blanca, que és amarga i per tant ha d'evitar-se, excepte en el cas que es desitge confitar la pell, en aquest cas es deixa sencera.\nLa closca de cítric sol usar-se per a donar sabor a diferents pastissos i dolços, així com per a preparar melmelades, chutneys, salses, sorbets i fins i tot amanides. També s'empra en plats salats, com és el cas de molts plats d'arròs o receptes com l'ossobuco alla milanese.\nS'usa en còctels no solament pel seu sabor, sinó pel seu color, per a adornar. En aquest cas, sovint es talla en una llarga espiral anomenada twist. Alguns còctels que porten un twist són el Dry Martini i l'Horse's Neck. Per a un sabor i aroma òptims, com en el cas del ponche calent, la closca es talla de la fruita amb un ganivet en el moment de servir-se.\nLa closca de mandarina seca és una espècia bàsica en la cuina xinesa. S'usa en sopes i plats salats tals com les orelles de mar al vapor.\nL'epicarpi és la font dels olis essencials cítrics (oli de taronja, oli de llimó, etcètera), que són importants saborizantes. L'oli essencial de llimó és el principal saborizante de les gominolas de llimó.\nÚs de la closca cítrica (anglès)\nObtingut de «https://ca.wikipedia.org/w/index.php?title=Closca_(fruit)&oldid=26118010»


Nova edició del Wiki Loves Monuments 2012\nEl concurs Wiki Loves Monuments té l'objectiu de fotografiar i donar a conèixer els monuments del patrimoni cultural d'Europa. Totes les fotografies participants hauran d'estar sota llicència Creative Commons.\nL'objectiu de la Wikipedia és crear una enciclopèdia gratuïta, lliure, accessible per a tots i totes, i creada per tothom qui vulgui. Difondre el coneixement mitjançant les milers de llengües que hi ha al món, escrit i avaluat per tota la comunitat d'usuaris que la formen. Sense la col·laboració d'aquest grup de gent que escriuen, avaluen o discuteixen els continguts que formen part de la Wikipedia, aquest projecte no existiria.\nPerò per aproximar a més gent els objectius de la Wikipedia, la Wikimedia Foundation va crear el 2010 el concurs fotogràfic Wiki loves monuments. Aquest concurs té com a objectiu fotografiar i donar a conèixer tots els monuments i patrimoni cultural d'Europa. El 2011 es va tornar a fer una edició i, pel que sembla, segons una piulada de l'Amical Viquipèdia, hi haurà una tercera edició per al 2012, que començarà el mes de setembre.\nAquest any també tindrem #wikilovesmonuments! Aneu fent fotos del patrimoni català que al setembre tenim concurs!!!\n— Amical Viquipèdia (@Wikimediacat) junio 12, 2012\nLes condicions per participar-hi són: escollir un dels monuments que et proposa la Wikipedia en aquesta pàgina i penjar la fotografia a la Wikipedia sota llicència "Creative Commons". En l'edició del 2011 van haver-hi diverses categories com les millors fotografies europees, dels Pirineus i la Mediterrània, de Catalunya i d'Andorra. Els premis per a les millors fotografies són diversos i els pots trobar en aquesta pàgina.\nAmb aquest concurs és possible augmentar les fotografies de la llarga llista de monuments que hi ha a la Wikipedia, tot fomentant la participació dels usuaris.\npatrimoni cultural, fotografia, Wikipedia, arts escèniques i audiovisuals


Bioenginyeria per a la construcció de camí | Talio | Naturalment verd\nBioenginyeria per a la construcció de camí\nConstrucció d’un camí nou fluvial vorejant el riu Ripoll a Castellar del Vallès.\nFins ara no existia un camí traçat des del pont del Turell, fins al creuament amb la palanca del camí de Castellar Vell; només hi havia camins parcials sense continuïtat i, l’objectiu era la construcció d’un camí nou per aconseguir un passeig amable, vorejant el riu, que ha permès posar en valor la riquesa paisatgística d’aquest entorn.\nLes feines han consistit en la desbrossada i l’eliminació mecànica de la canya americana (Arundo donax), per poder realitzar el moviment de terres necessari reperfilant el camí; i un cop definit aquest, aconseguir estabilitzar el seu traçat amb l’ús de tècniques de bioenginyeria, salvant els constants obstacles de l’orografia accidentada de la zona.\nCal destacar l’execució de murs Krainer, salvant trams en que la disminució de la secció del riu feia que resultés pràcticament impossible el pas del camí. La revegetació d’aquests murs de bioenginyeria s’ha realitzat amb gabions tubulars flexibles (tipus rock roll), amb inserció de plantes herbàcies (halòfites).\nAquests gabions, estan perfectament adaptats a les avingudes d’aigua: ja que quan l’aigua circula, es pleguen sobre el terreny (gràcies a la seva gran elasticitat), oferint una mínima resistència hidràulica; i al mateix temps protegint l’erosió del sòl, aportant estabilitat al camí i una perfecta integració paisatgística.\nEn paral·lel s’han estabilitzat els talussos, per protegir les persones que hi puguin accedir; i s’ha realitzat la gestió dels escorrentius de tot l’àmbit afectat, mitjançant trenques de drenatge, empedrats i cunetes revegetades.


Descarrega’t la papereta pel 9N | PCPC\nDescarrega’t la papereta pel 9N\nEl Partit Comunista del Poble de Catalunya, en el marc de la Conferència Nacional sobre la qüestió nacional i l’anomenat procés sobiranista, pren posició davant la consulta convocada pel proper 9 de novembre per la majoria de forces polítiques del Parlament català.\nCridem al conjunt de treballadors i treballadores de Catalunya a no deixar-se enganyar pels nacionalismes espanyol i català. Només existeix una classe obrera internacional i la classe obrera catalana només trobarà llibertat i sobirania en el Socialisme i exercint l’internacionalisme proletari per fer del capitalisme història.\nEl PCPC, davant la doble pregunta acordada i en general davant tot el procés definit com a sobiranista, considera que tot el ‘procés’ està en funció dels interessos de la burgesia catalana per tal de fer participar a Catalunya en el pol imperialista europeu i a l’OTAN. La classe obrera catalana no té res a guanyar sota el projecte de la burgesia i l’imperialisme, i per tant cridem a exercir el vot en clau de protesta introduint la següent papereta, que comptabilitza com un vot nul, davant de la propera consulta:\n(fes clic aquí per descarregar)


“Tothom hauria de tenir les eines necessàries perquè la seva economia i les seves finances fossin saludables. Poder-se garantir una vida digna amb certa llibertat. Però sense la iniciativa privada i la innovació, avançar es fa complicat. Per aquest motiu, les iniciatives privades han de donar resposta a les necessitats reals de la gent. I de fet, ja existeixen start-ups on un grup d’emprenedors sumen esforços per poder generar respostes a les necessitats no satisfetes del mercat. Ara bé, els beneficis generats són normalment per als creadors de la solució, en gran mesura. Això està bé?“\nLa nostra sòcia Natàlia Cugueró ha escrit un article d’opinió al diari digital El Món. Continueu llegint-lo aquí


26 setembre 2021 18:47\nEl batle de Palma, José Hila, ha conversat aquest dilluns amb el rei Felipe VI sobre els problemes d'accés a l'habitatge a la ciutat, especialment entre els més joves, i ha reivindicat la necessitat d'impulsar una política d'habitatge públic amb una presència important en el mercat, com ocorre en habitatge o educació, ha exemplificat.\nEntre els assumptes que Hila ha tractat amb Felip VI, el batle ha destacat el problema de l'habitatge com «un dels problemes més importants de la ciutat» i possiblement «de totes les ciutats».\nHila ha traslladat a Felipe VI que »una de les solucions de fons» per al problema de l'habitatge és «com en l'educació i la sanitat tenir una presència molt important de l'habitatge públic».\n«Si tenim la seguretat que serem atesos és perquè hi ha hospitals públics, si només hi hagués hospitals privats moltes persones no hi podrien accedir. Això passa amb l'habitatge: és privada, es construeix de manera privada, està en el mercat lliure i no hi ha la contrapart pública», ha raonat el batle socialista.\nHila ha continuat emfatitzant que col·lectius vulnerables com a joves o pensionistes «no tenen una part pública a la qual acudir perquè és molt petita», una oferta «que serveixi per a atendre aquestes persones que no tenen alternativa».\nL'impacte de la Covid-19 a la ciutat, la recuperació del sector turístic i els projectes de Palma per als fons europeus han estat uns altres dels temes que el batle ha abordat amb el rei. Segons Hila, el monarca li ha traslladat que ha «notat bastant moviment» en l'aeroport.\nHila també ha destacat el festival de cinema Atlàntida Film Fest, clausurat aquest diumenge per la Reina Letizia, una cita que està «agafant molta força» i té «cada vegada més presència». El batle ha valorat l'impuls a la «imatge exterior» de Palma gràcies a aquest festival, «un aparador de luxe». «Seguirem amb el suport del festival i ja tenim les dates de l'any que ve», ha assenyalat.\nD'altra banda, el batle ha expressat que per a la ciutat és "molt important" la visita del rei, "un honor" i "un luxe" per al municipi. "I esper que ho sigui per molts anys més", ha manifestat.\nLa presidenta del Govern, Francina Armengol, ret comptes al Borbó: «La temporada turística està funcionant»\nHe posat l'atenció amb la catifa, llàstima que no se vegi totalment.\nNo trec el simbolisme, ¿ hi ha bandurria, taronjas, raïms?\nPer Cadascú amb el seu tema, fa devers d'un mes\nCom si li contes totes aquestes inquietuts s a una estátua.\nClar, que també és una manera de que els ciutadans ens assebentem del que té "in mente", gracies a que la premsa ens ho conta a noltros.\nPer Nito, fa devers d'un mes\nPobre súbdit. De segur que la seva mare i la seva dona deuen estar molt orgulloses d’aquest Batle tan mediocre, amanerat i espanyolista.


Sartre i llibertat | Des de la Mediterrània\nPàgina d'inici › Cultura i Societat › Sartre i llibertat\nSartre i llibertat\nPosted on 16/12/2010 by Oriol López\nPer a Jean-Paul Sartre (1905-1980), l’home no està determinat, sinó que és lliure. És més, està condemnat a ésser lliure, no és lliure de no ser lliure.\nAixò no vol dir que Sartre negui l’existència de condicionaments, però, dins de cada situació donada, no deixa d’haver-hi llibertat per escollir. Un home, fins i tot, en un cas extrem, pot estar a la presó, però, tot i així, pot decidir viure el seu presidi amb resignació, amb rebel·lia, sentir-se humiliat, etc.\nPer tant, com l’home és lliure, també és responsable dels seus actes. Sartre considera el determinisme com un intent d’autoengany, com un intent de desresponsabilitzar-se dels propis actes, atribuint-ne la responsabilitat a Déu, a la genètica, a l’ambient, etc.\nSegons Sartre, l’home no ha estat creat amb cap objectiu, no hi ha hagut un artesà Déu que hagi dissenyat l’home amb cap propòsit especial. Així, doncs, cada home ha de cercar la seva pròpia finalitat. L’home es va construint ell mateix a mesura que va prenent determinades decisions al llarg de la seva vida. Per exemple, es converteix en un covard si pren decisions covardes, en un valent si pren decisions valentes, etc.\n500 anys abans de Sartre, l’humanista Pico della Mirandola (1463-1494) imaginava, en el seu Discurs sobre la dignitat humana (1486), aquestes paraules de Déu al primer home, Adam:\nTindràs i posseiràs per la teva decisió i elecció pròpia aquell lloc, aquella imatge i aquelles tasques que vulguis. Als altres [animals] els he prescrit una naturalesa regida per certes lleis. Tu marcaràs la teva naturalesa segons la llibertat que t’he concedit, car no estàs sotmès a cap camí estret. Tu mateix t’has de forjar la forma que triïs, car ets l’àrbitre del teu honor, el seu modelador i dissenyador.\nSalvant les distàncies, que són grans, entre l’entorn profundament cristià de l’època de Pico della Mirandola i l’època i el pensament de Sartre, hi ha la mateixa visió de l’home lliure, sense cap missió predeterminada a complir, que s’ha de fer ell mateix , que ha de cercar la seva pròpia finalitat, la que escolleixi.\n‹ Set moments estel·lars de la història de la música occidental, segons Ramon Cervera (VI) – Tristant i Isolda, de Richard Wagner\nEl dia dels abandonats ›\nTagged with: llibertat, Pico della Mirandola, Sartre\nUn experiment de deu anys sobre la capacitat d’adaptació de ‘Biscutella didyma’ a la sequera (Botànica mediterrània, 35/2020)


← CAJAL INFORMAL DE MARÇ\nEl Ramón y Cajal confinat a casa! →\nPublicat el 12 març 2020 per Jfern\nEns acaba d’arribar el següent comunicat oficial del Departament d’Educació que segurament ja heu escoltat pels mitjans de comunicació.\nPel que fa a la nostra escola en concret cal que sabeu que:\n– Totes les activitats, sortides i colònies previstes per les properes tres setmanes queden ajornades. Intentarem reprogramar-les de cara al tercer trimestre.\n– La jornada de portes obertes evidentment queda anul·lada i la Campanya de sang també es deixa de fer com a tal. En aquest punt volem agrair l’esforç i la implicació de l’alumnat de 6è juntament amb els seus tutors per tirar endavant aquestes activitats però malauradament no es podran realitzar.\n– S’han extremat les mesures higièniques del centre en tots els sentits. Durant aquests dies el personal de neteja farà un bon fons a totes les estances i material.\n– Des de l’empresa de menjador SERHS ens comuniquen que l’import de tots els àpats del mes de març que les famílies ja han pagat i no podran gaudir degut al tancament de les escoles, serà retornat en el proper rebut de menjador.\n– Del tema del procés de preinscripció us anirem informant si hi ha canvis.\nTindrem oberts els canals de comunicació a través del correu de l’escola per si necessiteu dir-nos alguna novetat i/o informació. Us el recordem a8029386@xtec.cat\nPer la nostra part també a través de la plataforma digital us anirem actualitzant les informacions que creiem que poden ser del vostre interès.\nSegurament hi haurà tutors/es que donaran recomanacions de deures o activitats a fer a casa durant aquests dies.\nEsperem que aquesta situació excepcional que ens toca viure trobi ràpidament un bon desenllaç.\nUs agraïm la vostra comprensió i col·laboració. A tots i totes suposa uns canvis organitzatius importants.\nEsperem que a partir del dilluns 29 de març puguem engegar de nou el curs.


Inici > Acords de Govern > El Govern aprova la convocatòria de 160 noves places de l'escala bàsica del Cos de Bombers de la Generalitat\nEl Govern aprova la convocatòria de 160 noves places de l'escala bàsica del Cos de Bombers de la Generalitat\nEl Govern ha aprovat l'oferta d'ocupació pública de 160 places de la categoria de bombers de l'escala bàsica del Cos de Bombers. L'octubre de 2006 la Mesa sectorial de negociació del personal d'administració i tècnic va signar l'Acord regulador de les condicions de treball dels funcionaris del Cos de Bombers de la Generalitat de Catalunya per al període 2006-2008 i que ja preveia aquesta convocatòria.\nAmb la creació d'aquestes noves 160 places s'incrementa, un any més, la dotació de personal de la categoria de bomber. El Cos de Bombers de la Generalitat està format per més de 2.400 bombers funcionaris. Als bombers de l'escala bàsica els corresponen les funcions bàsiques operatives en tasques de prevenció, extinció d'incendis i de salvaments.\nL'anterior convocatòria per cobrir les places de categoria de bomber va ser aprovada pel Govern l'abril de 2007. Es va aprovar l'oferta pública de 100 places de la categoria de bomber de l'escala bàsica del Cos de Bombers de la Generalitat. La resolució del procés del concurs oposició per cobrir aquestes places va ser publicada al DOGC el 25 d'abril de 2008.


Hotel Alpen Ruitor Meribel França - Ofertes d'hotels amb els MILLORS DESCOMPTES EN LÍNIA\nRoute du Laitelet, Meribel Mottaret, Meribel, França, 73550 - Excepcional ubicació - Veure al mapa\nTé alguna pregunta per a Hotel Alpen Ruitor?\nMés informació sobre Hotel Alpen Ruitor\nAl visitar Meribel, vosté es sentirà com a casa a Hotel Alpen Ruitor, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Farto.\nHotel Alpen Ruitor ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi, aparcacotxes.\nL'ambient de Hotel Alpen Ruitor es reflexa en cada habitació. televisió de pantalla plana, sabatilles, connexió sense fils a internet (cortesia), calefacció, escriptori són només algunes de les comoditats a la vostra disposició. Durant el dia podeu gaudir de l'atmòsfera relaxant de sauna, esquí, spa, massatge, sauna. Hotel Alpen Ruitor és un lloc ideal d'estada pels viatgers que busquin encant, comfort i facilitat a Meribel.


En grau 2 sumem punts per la final\n17 abr 21 Al Vallés, en grau 2, sumem punts pel Campionat d'Espanya però sense acabar d'arrodonir cap podi\nUn altre cap de setmana cap el Valles, bona gent, bon ambient, activitat amb els nostres amics ... Que mes es pot desitjat?\nAquesta vegada, estrenem doble pista: a una banda farem el jumping i a l'altre l'agility. Més feina per l’organització però pels participants tot un luxe perquè reduïm molt el temps de la prova.\nComencem amb el jumping amb diversos punts on cal tenir el control del gos. L’agility era més obert però també amb unes trampes molt atractives.\nQué va passar amb els caniquitos?\nFox: va quedar quart a la classificacío. Va aconseguir un punt per passar a grau 3 en el jumping (sense cap pal a terra!) i un punt normal però vàlid per anar al Campionat d’Espanya, o sigui un doble zero pel aquest gran equip. Moltes felicitats!\nLoki: un jumping a una gran velocitat però al penúltim salt va caure el pal per una crida precipitada del seu guia, provocant una falteta. A l'agility en Loki va decidir provar una nova tècnica a la passarel·la, iniciant una volada desde gairebé el començament de la baixada i tocant al darrer centímetre de la zona. El seu guia, però, no va estar d'acord amb aquesta nova tècnica i li va demanar de repetir la passarel·la fent-la, fent-la a la segona perfectament segons el mètode tradicional.\nJazz: cada dia mes fiable, ens va fer un jumping molt ràpid i amb punt per passar a grau 3. En l’agility ho va fer perfecte però hi va haver un gos que ho va fer molt ràpid i el va fer penalitzar per temps Això si, el punt li va ser vàlid per anar al Campionat d'Espanya.\nBruc: va fer una pista molt bona però en el penúltim salt, per una errada de conducció, va acabar eliminat. En l'agility va fer una super pistassa, obtenint també un punt per anar al campionat d’Espanya\nCloe: tenia el dia dels tunels i en va fer un, tant en el jumping com en l'agility, en el moment i lloc equivocat. A banda d'això, però, va fer unes pistes molt bones.\nPer tant, alguns puntets per la final però sense prou regularitat com per fer, aquest cop, podi. A la propera, segur que si.


▷ Criterio de caja【¿Qué es Exactamente?】\nGlosarioCriteri de caixa\nInscripció i aplicació\nRenúncia o exclusió del règim\nEfectes sobre altres contribuents\nComptabilització de factures afectades por el criteri de caixa\nLa Llei de l'IVA (Llei 37/1992, de 28 de desembre) regula el règim especial del criteri de caixa en les seves arts. Article 163 decies et seq. que han estat afegits a aquesta Llei per l'art. 23 de la Llei 14/2013, de 27 de setembre, de suport als emprenedors i la seva internacionalització.\nFins a aquesta reforma l'únic criteri possible en el còmput de l'IVA repercutit per a la seva declaració i pagament era el de la meritació, en la meritació les factures que emetem han de ser declarades amb independència que les cobrem o no o de quan les cobrem; això pot arribar a ser un veritable problema en el cas que tinguem algun o alguns impagats importants en els quals, damunt de no cobrar el que ens deuen, hem d'ingressar l'IVA que tampoc ens han pagat.\nSi això és un problema per a nosaltres es pot solucionar acollint-nos al criteri de caixa, sempre que podem.\nPer a poder acollir-nos al règim especial del criteri de caixa la Llei exigeix complir les següents condicions:\nSer subjecte passiu de l'IVA.\nQue el volum d'operacions de l'any anterior no superi els 2.000.000€ (si hagués començat l'activitat al llarg de l'any anterior, es prorratejarà aquesta quantitat).\nNo haver facturat a un client concret, durant l'any anterior, en total una quantitat superior a 100.000€\nCom es veu, els criteris que la Llei exigeix no semblen tenir molta lògica i resulten una mica arbitraris, no és fàcil explicar per què aquests límits; però és el que hi ha.\nPer a quedar subjecte a aquest règim especial deu, si es compleixen aquests requisits, sol·licitar-lo abans del començament de l'any natural (Mitjançant els models 036 o 037), és a dir, abans d'acabar desembre de l'any natural anterior; aquesta opció es prorrogarà automàticament durant tres anys, tret que l'interessat renunciï. Si es renuncia no podrà tornar a optar-se pel criteri de caixa durant tres anys.\nS'aplicarà, únicament, en el territori d'aplicació de l'IVA, a totes les operacions que realitzi l'afectat excepte les expressament excloses per la Llei que són:\nOperacions en règim especials: simplificat, d'agricultura, ramaderia i pesca, en recàrrec d'equivalència, d'or d'inversió de serveis per via electrònica i de grup d'entitats.\nEls lliuraments de béns exemptes.\nLes adquisicions intracomunitàries.\nLes que es realitzin amb inversió del subjecte passiu.\nLes importacions i operacions assimilades a elles.\nCom ja hem explicat al principi, l'impost a declarar com repercutit s'esdevingui en el moment del cobrament (sigui total o parcial) per les quantitats efectivament cobrades.\nSi no es produeix aquest cobrament haurà de declarar-se com ja reportat el 31 de desembre de l'any següent al qual pertany la factura.\nPer a això ha de portar-se, per l'empresa, un llibre registro de cobraments i pagaments.\nIgualment, l'IVA suportat es considerarà reportat en el moment del pagament de la factura o, si no la paguem abans, el 31 de desembre de l'any següent.\nAquesta deducció de l'IVA suportat només pot exercir-se en el període abans dit (del pagament o al final de l'any següent) sempre que no hagin transcorregut quatre anys des de la recepció de la factura: transcorreguts aquests quatre anys caduca el dret a deduir aquestes quotes.\nCom ja hem dit, aquest règim especial és voluntari pel que ningú està obligat a acollir-se a ell i, una vegada en ell, es pot renunciar i tornar al règim general (de la meritació) mitjançant la presentació d'un Model 036 abans de finalitzar l'any anterior.\nTambé podem quedar exclosos si deixem de complir les condicions per a estar en ell.\nQuan es produeix aquesta renúncia o exclusió es continuaran aplicant les seves normes en les operacions realitzades mentre estàvem en aquest criteri de caixa.\nCom hem dit, una vegada renunciat, no es pot tornar a optar per ell en els tres anys següents.\nEn el cas que l'empresa acollida sigui declarada en concurs o fallida s'entendran reportades totes les operacions pendents de meritació, tant per a ell com per a tercers, per la qual cosa acabarà funcionant com si no estigués acolliment al criteri de caixa.\nLes empreses que reben la factura dels quals estan inclosos en el règim especial de criteri de caixa, encara que ells no ho estiguin, no podran deduir-se aquest IVA fins que s'hagi produït el pagament efectiu del preu o, de no produir-se, el 31 de desembre de l'any anterior.\nLa Llei exigeix acreditar el fet del pagament/cobro, per la qual cosa aquests empresaris no acollits deuran també tenir registre entre els seus llibres dels moments del pagament per a aplicar-se la deducció.\nSi el crèdit que té l'empresa no acolliment al règim amb una que si ho estigui es modifica per considerar-se incobrable el creditor no subjecte al règim podrà deduir-se les quotes suportades segons quedin després d'aquesta reducció.\nTant en el cas dels contribuents que s'han donat d'alta en el criteri de caixa com en el dels quals no l'han fet però reben factures dels anteriors, ens trobem amb que estem pagant un IVA que, de moment, no podem deduir-nos com suportat i repercutint un IVA que, igualment de moment, hem d'imputar-nos.\nPer a això crearem subcomptes sobre els comptes d'IVA per a diferenciar, dins de l'IVA suportat (472) l'IVA suportat facturat (4721) i l'IVA suportat facturat i deduïble (4722).\nUtilitzarem el primer subcompte en emetre la factura (quedant aquest IVA sense poder aplicar-se a les nostres liquidacions) i ho canviarem a la segona (4722) en el moment del seu pagament, podent ja deduir-se en el nostre impost.\nEl mateix farem respecte de l'IVA repercutit quan escaigui amb els subcomptes (4751) i (4752).


El resultats finals confirmen la victòria dels socialistes\n18 gener 2021 23:10\nEl partit dels islamistes es manté en el ja conegut tercer lloc\nEls resultats definitius de les eleccions legislatives celebrades divendres passat al Marroc, anunciats ahir pel Ministeri de l'Interior, confirmen la victòria de la Unió Socialista de Forces Populars (USFP) i situen en tercer lloc els integristes del Partit Justícia i Desenvolupament (PJD). La distribució dels 30 escons de la llista nacional reservada a les dones, que fou divulgada ahir pel ministre de l'Interior, Deris Yetú, no varia el mapa polític que oferien els resultats parcials facilitats, el passat diumenge, després de l'escrutini de les llistes locals, que repartien 295 escons.\nL'USFP, del primer ministre marroquí, Abderraman Yusufi, obté 5 dels 30 escons de la llista nacional reservada a les dones, mentre que el partit nacionalista de l'Istiqlal, el PJD i els centristes de la Reagrupació Nacional dels Independents (RNI) aconsegueixen cada un, quatre escons suplementaris. Els restants 13 escons de la llista nacional se'ls reparteixen el Moviment Popular (2), el Moviment Nacional Popular (2), la Unió Constitucional (2), el Partit Nacional Democràtic (2), el Front de les Forces Democràtiques (2), el Partit del Progrés i el Socialisme (2) i la Unió Democràtica (1).\nEls resultats definitius, que engloben tant les llistes locals com la llista nacional, atorgan a l'USFP 50 dels 325 escons de la Cambra de Representants, 48 a l'Istiqlal, 42 al PJD i 41 al RNI. L'índex de participació va ser del 52 per cent del cens, davant un 58'3 en les anteriors legislatives de 1997. El 15 per cent dels vots escrutats van ser declarats nuls.


emergències | BonDia Diari digital d'Andorra.\nInici / emergències\nEl departament de Protecció Civil i Gestió d’Emergències ha intervingut durant el 2018 en 26 situacions d’emergència, de les quals dinou han estat per riscos naturals, una per vessament de gasoil i les sis restants per actuacions més diverses com l’incendi dels Serradells.\nLlegir més sobre Protecció Civil intervé en 26 emergències durant el 2018\nL’aparcament del COEX va servir ahir per fer un desplegament dels nous recursos que ajudaran els professionals d’emergències.\nDt., 08/05/2018 - 02:00\nNou suport logístic per als professionals que treballen en emergències\nEl pla nacional de Protecció Civil i la llei d’aquest cos es van elaborant i s’allarguen, ja que no seran una realitat per a aquesta legislatura. Mentrestant, però, els que en formen part avancen i milloren el servei paral·lelament.\nLlegir més sobre Nou suport logístic per als professionals que treballen en emergències\nL’Associació de Treballadors Socials d’Andorra (ATSA) està a punt de signar un protocol amb Protecció Civil i Gestió d’Emergències perquè es compti amb la seva intervenció quan es produeixin situacions d’emergència al país.\nLlegir més sobre Els treballadors socials intervindran en les situacions d’emergència\nUn dels objectius de l’Associació de Tècnics d’Emergències Sanitàries (Atesand) és assolir la regulació de la formació d’aquests treballadors.\nLlegir més sobre Atesand proposa ser referents en formació d’emergències al Pirineu\nVuit professionals sanitaris de tot l’Estat espanyol participen aquesta setmana en la segona edició del Curs internacional de medicina d’urgències en muntanya, en el segon nivell.\nLlegir més sobre El Pirineu acull un curs de rescat en muntanya dirigit a sanitaris